ส่วนกรณีมีการตรวจพบว่า เขื่อนวังร่มเกล้ารั่วบริเวณด้านปากคลองขวา ซึ่งมีน้ำทะลักออกมารวมทั้งโครงสร้างของเขื่อน หลังจากมีน้ำป่าไหลเข้ามาจนล้นเขื่อน ล่าสุด นายสงกรานต์ ชะลอศรีทอง หัวหน้าโครงการเขื่อนวังร่มเกล้า เปิดเผยว่า พบรูรั่วของเขื่อนแล้ว มีลักษณะเป็นรอยแตกขนาดแค่ฝ่ามือ อยู่ช่วงบนสุดของสันเขื่อน พอน้ำท่วมสูงจึงทำให้น้ำป่าทะลักและใช้รถแบ็คโฮถมดินหินและกระสอบทรายปิดทางไหลของน้ำแล้ว ทำให้น้ำที่ไหลทะลักออกมาเริ่มเบาบางลง สถานการณ์น้ำในเขื่อนวังร่มเกล้าก็ลดระดับลงแล้ว 17 นิ้ว จากระดับที่ขึ้นสูงสุดผู้สื่อข่าวรายงานว่า สถานการณ์น้ำท่วมในจ.อุทัยธานี ยังคงรุนแรงและขยายวงกว้าง ทั้งบริเวณเหนือเขื่อน โดยเฉพาะในเขตอ.ทัพทัน รวม 6 ตำบลอ.สว่างอารมณ์ 5 ตำบล และพื้นที่ท้ายเขื่อนในเขตอ.เมืองรวม 5 ตำบล ที่เขื่อนวังร่มเกล้าระบายน้ำลงมาจนเชี่ยวหลาก ไหลบ่าเข้าท่วมบ้านเรือนราษฎร ถนนหนทาง วัดถูกน้ำท่วม 10 แห่ง โรงเรียน สถานที่ราชการ และพื้นที่การเกษตรถูกน้ำท่วม คาดว่าจะเสียหายจำนวน 93,787 ไร่ ใน 3 อำเภอ
สถานการณ์น้ําในเขื่อนวังร่มเกล้าลดระดับลงแล้วกี่นิ้ว 
17 นิ้ว